
A vallomás őszinteségének ellenőrzése

A dolgozatban a vallomást, mint bizonyítási eszközt vizsgálom. A tanúvallomásra és a terhelt vallomására csak akkor támaszkodhat a bíróság, miután ellenőrizte hiteltérdemlőségüket. A hiteltérdemlőségi vizsgálat része voltaképpen a vallomás őszinteségének ellenőrzése is, hiszen az őszintétlen vallomást a bíróságnak ki kell zárnia a bizonyítékok köréből. A dolgozatban vázolom, hogyan folyik a vallomás őszinteségének ellenőrzése, és bemutatom, milyen eszközök és módszerek állnak a bíróság rendelkezésére. Mivel már a nyomozás során is elkezdődik a "rossz" bizonyítékok kiszűrése, ezért nyomozó hatósági és ügyészi szempontból is vizsgálom a vallomásellenőrzést. A dolgozatban arra is választ keresek, hogy a vallomás őszinteségének ellenőrzése felderítési vagy bizonyítási tevékenység-e. A műszeres és a nem műszeres vallomásellenőrzési módszereket is bemutatom, és krimináltaktikai ajánlásokat is megfogalmazok.



